# ZÁPISNICA

**zo zasadnutia Obecného zastupiteľstva v obci Stránske**

**konaného dňa 30.07.2018**

P r í t o m n í : Podľa prezenčnej listiny

Neprítomní: Gabčíková Zuzana

Overovatelia: Stanislav Čišecký, Ľubomír Fašánok

Hostia : Chrachalová Jana, Majerčíková Anna, Chrachala MIloš

**Program zasadnutia**:

1. **Otvorenie zasadnutia.**
2. **Kontrola uznesení.**
3. **Oznámenie o rozpočtovom opatrení starostu obce č. 1**
4. **Informácia o pokračovaní projektov.**
5. **Určenie počtu poslancov na nasledujúce volebné obdobie.**
6. **Opätovná žiadosť p. Chrachala Vladimír - regulácia toku Priečníkový potok**
7. **Zriadenie vecného bremena pre SE - trafo a NNK siete**
8. **Zámena pozemkov M. Chrachala.**
9. **Hody - informácia o zabezpečení**
10. **Rôzne**

*K bodu č. 1*

## *Otvorenie zasadnutia*.

Zasadnutie otvoril starosta obce, privítal prítomných poslancov a konštatoval, že zasadnutie je uznášania schopné.

Na OZ boli prítomní hosti, podľa prezenčnej listiny, starosta dal hlasovať poslancom o možnosť  zaradenia ich požiadavky do programu a následne dal hlasovať za prednostné prerokovanie žiadosti.

Hlasovanie: za - 6 (Čanecký M.,Ing.Ďurian T.,Knapec S.,Čišecký S..Fašánok M., Fašánok Ľ.)

proti - 0

zdržal sa - 0

*K bodu č. 6*

*Opätovná žiadosť p. Chrachala Vladimír – regulácia toku Priečníkový potok.*

OZ sa zúčastnila p. Chrachalová Jana - ohľadom pokračovania regulácie toku – Priečníkový potok. Oslovila poslancov a chcela počuť ich názor.

p. Čanecký - som za to, aby sa to doriešilo. Bola aj firma, ktorá to ponúkala spraviť lacnejšie ako je projekt. Treba sa držať projektu. Môžem osloviť tú istú firmu, aby ponúkla cenu a som za to, aby sa to spravilo. Bolo už viac uznesení a nič sa nerieši. Nezhodli sme sa či materiálovo sa prispeje, alebo finančne. Mala sa spraviť jedna strana toku od Vás, starosta oslovil aj Vašich susedov p. Plevu, či aj oni by si to spravili, oni nesúhlasili, že zatiaľ majú kľud, nepotrebujú to. My ako obec aj OZ nesúhlasíme spraviť len jednu stranu.

p. Fašánok M. - treba dať žiadosť o príspevok v konkrétnej sume a ak si to urobíte tak som za to, aby sa prispelo finančne .

starosta - cez fondy bola celá žiadosť zamietnutá. Nedá sa spraviť jeden úsek a potom žiadať príspevok od fondov. Navrhujem zrealizovať to zapožičaním financií zo záchranného fondu, zbytok treba požičať, lebo obec nemá prostriedky na túto realizáciu.

p. Čanecký - najjednoduchší spôsob je prispieť sumou a nech si to spravia sami, ale treba to doriešiť. Skúsme to posunúť takto, budúci týždeň pozvem vedúceho z firmy, aby si to pozrel, nech dá ponuku, potom sa oboznámia poslanci .

starosta - nechajme si na to čas do konca augusta, zavolá sa firma dá ponuku, ak bude prijateľná tak sa do toho pustíme.

p. Čanecký - je zbytočné čakať so konca augusta.

p. Fašánok M. - rozhodnem sa podľa ceny diela, a nebudem súhlasiť z financiami z fondu záchranného.

Ing. Ďurian T. - rozhodnem sa podľa ceny diela

**Uznesenie č. 28/2018**

**OZ súhlasí so zistením alternatívnej cenovej ponuky na dielo Priečnikový potok. Na základe uvedeného sa OZ rozhodne o ďalšom riešení. Od starostu žiada zistenie úverového zaťaženia obce pre prípad ďalšieho úveru.**

Hlasovanie: za - 5 (Čanecký M.,Ing.Ďurian T.,Knapec S.,Čišecký S.,Fašanok M.)

proti - 0

zdržal sa - 1 (Fašanok Ľ.)

o 18.50 sa dostavil na OZ p. Chrachala Miloš.

*K bodu č. 8*

*Zámena pozemkov Miloš Chrachala*

starosta - pripravil som si podklady k tomuto bodu

p. Fašánok M. - k horným pozemkom za p. Chrachalom nebude prístup.

starosta – navrhujem, zavoláme geodeta, aby vytýčil pozemky - vytyčovacím nákresom s tým, že by obe strany ( obec a p. Chrachala M. zaplatili náklady po 50%.

p. Chrachala - s tým nesúhlasí a navrhuje 60% obec a 40% ja.

Starosta poznamenal, že ak je v tomto problém tak obec môže aj takýto návrh zvládnuť – vytýčenie pozemku.

Stavebná komisia spraví obhliadku a zaujmeme stanovisko.

p. Fašánok M. – vystúpil a oznámil, že dnešným dňom sa vzdáva poslaneckého mandátu a žiadal aby sa to podchytilo do zápisnice, následne odišiel zo zasadnutia OZ o 19.14 hod.

starosta po tomto dal hlasovať o uznesení v pôvodnom znení.

**Uznesenie č. 29/2018**

**OZ súhlasí s vypracovaním vytyčovacieho plánu, ktorý bude slúžiť ako podklad k zápisu parciel . Cena za vytyčovací plán bude platená 50 % obec, 50% p. Chrachala Miloš**

Hlasovanie: za - 5 (Čanecký M.,Ing.Ďurian T.,Knapec S.,Čišecký S.,Fašanok Ľ)

proti - 0

zdržal sa - 0

*K bodu č. 2*

## *Kontrola uznesení .*

- záverečný účet obce – schválený

- správa nezávislého auditora – vzatá na vedomie

- informácia o prefianncovaní schválených projektov – vzaté na vedomie

- zámena pozemku p. Jančúch Peter ml. – obhliadka spravená, vytýčenie cesty v riešení,

- zámena pozemkov M- Chrachala – p. Chrachala pozvaný na budúce zasadnutie OZ

- autobusové zastávky – dokončená zastávka pri hasičskej zbrojnici, zastávka skotňa v riešení

**Uznesenie č. 30/2018**

**OZ berie na vedomie predloženú kontrolu uznesení starostom obce z minulého zasadnutia.**

Hlasovanie: za - 5 (Čanecký M.,Ing.Ďurian T.,Knapec S.,Čišecký S.Fašanok Ľ.)

proti - 0

zdržal sa - 0

## *K bodu č. 3*

## *Oznámenie o rozpočtovom opatrení starostu obce č. 1*

V rozpočte vo výdavkovej časti boli prostriedky vo výške 875,00 Eur v kapitole MŠ, položka 633006 – všeobecný materiál. Presunuté na položku 633001 – interierové vybavenie. Boli zakúpené nové postieľky + paplóny + vankúše + obliečky.

**Uznesenie č. 31/2018**

**OZ berie na vedomie informáciu starostu o rozpočtovom opatrení**

Hlasovanie: za - 5 (Čanecký M.,Ing.Ďurian T.,Knapec S.,Čišecký S.Fašanok Ľ.)

proti - 0

zdržal sa - 0

*K bodu č. 4*

*Informácia o pokračovaní projektov*

starosta informoval poslancov o prácach na MŠ, dozor vykonáva p. Čanecký Miroslav

chodník - dnes sa začali práce - odhŕňanie ornice

hasičská zbrojnica - čakáme na podpis zmluvy z MV SR

asfaltovanie - bude sa robiť v budúcom týždni od 07.08.2018

**Uznesenie č. 32/2018**

**OZ berie na vedomie informáciu o pokračovaní projektov**

Hlasovanie: za - 5 (Čanecký M.,Ing.Ďurian T.,Knapec S.,Čišecký S.Fašanok Ľ.)

proti - 0

zdržal sa - 0

*K bodu č. 5*

*Určenie počtu poslancov na nasledujúce volebné obdobie.*

Starosta – návrh starostu je vzhľadom na stále sa zvyšujúci počet občanov v obci, aby bolo určených 7 poslancov

Fašanok Ľ. - som za to, aby bolo zvolených 7 poslancov

Čišecký - ja som tiež za to aby bolo volených 7 poslancov

Hlasovanie: za - 5 (Čanecký M.,Knapec S.,Čišecký S.Fašanok Ľ., Ing. Ďurian T.)

proti - 0

zdržal sa - 0

**Uznesenie č. 33/2018**

**OZ schvaľuje určenie počtu poslancov 7 + 1 volebný obvod na ďalšie volebné obdobie**

*K bodu č. 7*

*zriadenie vecného bremena pre SE-trafo a NNK siete*

SE-distribúcia nám zaslala zmluvu o zriadení vecného bremena, kde boli dotknuté pozemky pri realizácií stavby Stránske – zahustenie TS a NNK siete pre nové bývanie Hodas.

**Uznesenie č. 34/2018**

**OZ schvaľuje zriadenie vecného bremena na pozemku parcela KNC 1877/5 – zastavaná plocha a  nádvorie vyznačené geometrickým plánom č. 101/2017, vypracovaným spoločnosťou GEOMER s.r.o. Žilina zo dňa 12.07.2017, pre Stredoslovenská distribučná a.s., Pri Rajčianke 2927/8, 010 47 Žilina, stavba: „ Stránske – zahustenie TS a NNK siete pre nové bývanie Hodas“ .**

Hlasovanie: za - 5 (Čanecký M.,Ing.Ďurian T.,Knapec S.,Čišecký S.Fašanok Ľ.)

proti - 0

zdržal sa - 0

*K bodu č. 8*

*Hody – informácia o zabezpečení*

Program hodov bol zaslaný v pozvánke pre OZ a je aj prílohou k zápisnici, o občerstvenie sa postarajú mladší hasiči našej obce. Začiatok hodov je v sobotu a pokračuje sa v nedeľu.

**Uznesenie č. 35/2018**

**OZ schvaľuje program hodov 2018.**

Hlasovanie: za - 5 (Ing.Ďurian T.,Fašánok Ľ.,Čišecký S.,Čanecký M.,Knapec S.)

Proti - 0

Zdržal sa - 0

*K bodu č.9*

*Rôzne*

Dnes nám bola doručená jedna žiadosť od p. Kolibáč Martin - žiada vytýčenie cesty na záhumní, od ZŠ po jeho pozemok, nakoľko chce stavať rodinný dom.

**Uznesenie č. 36/2018**

**OZ súhlasí s vytýčenom cesty vo vlastníctve obce na záhumní od ZŠ - Skotňu**

Hlasovanie: za - 5 (Ing.Ďurian T.,Fašánok Ľ.,Čišecký S.,Čanecký M.,Knapec S.)

Proti - 0

Zdržal sa - 0

p. Čišecký – ako a či vôbec obec rieši nepovolenú pravdepodobne čiernu stavu na Jánskovej

Starosta – chcem Vás informovať, že na Janskovej vyrástla čierna stavba , rieši to obec - štátny stavebný dohľad. p. Macáková Sylvia má doložiť doklady, ktoré by oprávňovali riešiť stavbu dodatočným stavebným povolením. O výsledku Vás budem informovať.

Fašánok Ľ. - ako pokračuje spor s p. Mekyňom? Treba o vyzvať .

starosta – v minulom roku mi oznámil že končí svoju činnosť, tento rok nemáme poriešený. Vyzvem p. Mekyňu , aby odstránil stavbu s nášho pozemku pokiaľ nechce platiť nájom, resp. ak ho už nepotrebuje.Zastavím sa za ním.

**Uznesenie č. 37/2018**

**OZ berie na vedomie pripomienky vznesené v rôznom, dáva starostovi za úlohu riešiť tieto pripomienky.**

Hlasovanie: za - 5 (Ing.Ďurian T.,,Fašánok Ľ.,Čišecký S.,Čanecký M.,Knapec S.)

Proti - 0

Zdržal sa - 0

Stránske dňa: 30.07.2018

Zapísala: Viera MAJERČÍKOVÁ ..............................................

Overovatelia: Stanislav ČIŠECKÝ ..............................................

Ľubomír FAŠANOK ..............................................